b"\n_START_ARTICLE_\nBandera de Louisiana\n_START_SECTION_\nBanderes anteriors\n_START_PARAGRAPH_\nAbans de l'any 1861 l'Estat de Louisiana no tenia bandera oficial, encara que freq\xc3\xbcentment s'utilitzava una bandera similar a l'actual. El gener de 1861, despr\xc3\xa9s de separar-se dels Estats Units per unir-se als Estats Confederats d'Am\xc3\xa8rica, Louisiana va utilitzar extraoficialment una bandera que es basava en la de Fran\xc3\xa7a._NEWLINE_Al febrer de 1861, Louisiana va adoptar oficialment una bandera amb una sola estrella groga en un cant\xc3\xb3 de color vermell i amb tretze franges vermelles, blanques i blaves, la qual es va utilitzar fins al final de la Guerra Civil Nord-americana. De tota manera, la bandera amb el pelic\xc3\xa0 i la de gener de 1861 es van seguir usant de manera no oficial."